《秋日自武林病归渔社李使君惠以长篇诵之再四》
宋代·杨冠卿

忆昨走京华，炎曦昼方赫。
终日无一欣，梦绕旧泉石。
西风趁惊无，兹焉挂帆席。
千年辽鹤归，客屦户外积。
雕胡饭新炊，云腴饮甘液。
杞狗杂苓龟，夜吠更晨吸。
荣华风中烟，得丧付儿剧。
宁复效辕驹，长鸣悲伏枥。
李侯金闺彦，气与嵩华敌。
龙门世莫攀，冰鉴古无匹。
駃騠千里骏，晨炊共蓐食。
高吟动鬼神，落笔风雨疾。
句诵血模糊，妙理难致诘。

作者简介：杨冠卿（1138-？）南宋诗人，字梦锡，江陵（今属湖北）人，举进士，为九江戎司掾，又尝知广州，以事罢。晚寓临安。闭门不出，与姜夔等相倡和。冠卿才华清俊，四六尤流丽浑雅，淳熙十四年（1187），编有《群公词选》三卷（已佚），自序曰：“余漂流困踬，久客诸侯间……时有所撄拂，则取酒独酌，浩歌数阕，怡然自适，似不觉天壤之大，穷通之为殊途也。”著有《客亭类稿》十五卷。《彊村丛书》辑有《客亭乐府》一卷。《四库总目》传于世。